INSTRUKS FOR MADRASSLAGERET

**A: For beboere generelt**

1. I kontortiden leier administrasjonen ut madrasser, mot en fakturering på husleien på kr 70. I tillegg kan dyne og pute leies for kr 50. Vedlikeholdsavdelingen har ansvar for ut- og innlevering.
2. Ved lån av madrass fra madrassoppmann kreves det et depositum på kroner 100, som refunderes ved levering av madrass.
3. Alle beboerne kan låne madrasser etter avtale med en madrassoppmann. Det kan ikke garanteres at det vil være madrasser til utlån til enhver tid.

**B: For madrassoppmenn**

1. Kollegiet ansetter to madrassoppmenn, hvor varigheten er på ett semester, fra 15.august til 31.desember og 1.janunar til 15.juni.
2. Madrassoppmennene innrømmes dugnadsfri.
3. Madrassoppmennene har ansvar for utlån av madrasser i tidsrommet mellom kl 16:00 og 22:00.
4. Madrassoppmennene fører en journal over navn, romnummer og telefonnummer på personen som låner madrassen, samt dato for utlånet og madrassnummer.
5. Madrassoppmennene har ansvar for å følge opp at madrassene blir levert innen 14 dager.
6. Madrassoppmennene har til en hver tid ansvar for at madrasslageret har tilstrekkelig med madrasser. De har ansvaret for å kjøpe inn madrasser fortløpende for depositumpenger som ikke blir løst ut. Dersom det ikke er nok depositumpenger, skal de søke foreningsstyret om støtte til innkjøp av madrasser. Det skal føres regnskap over innkjøp.
7. Madrassoppmennene skal i slutten av hvert semester levere rapport til Kollegiet med en oversikt over virksomheten i inneværende semester. Rapporten godkjennes av Kollegiet og sendes videre til Daglig Leder.

Vedtatt av Kollegiet 12.09.11

Vedtatt av Kollegiet 05.11.12

Endret og vedtatt av Kollegiet 19.05.14

Endret og vedtatt av Kollegiet 07.11.16

Endret og vedtatt av Kollegiet 04.04.18